Balatonvilágos Község Önkormányzat Képviselő-testületének 19/2018.(XI.30.) önkormányzati rendelete
a szociális célú tüzelőanyag biztosításáról
Hatályos: 2026. szeptember 25. 
Balatonvilágos Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CXXXIX. törvény 13. § (1) bekezdés 8a. pontjában meghatározott feladatkörében eljárva, a következőket rendeli el:
1. §
Balatonvilágos Község Önkormányzata szociális célú tüzelőanyag biztosításával gondoskodik a településen élő rászoruló családok fűtésével kapcsolatos költségek enyhítéséről az e tárgyban az adott évben megalkotásra kerülő magasabb rendű jogszabály szerint biztosított pályázati lehetőséggel élve, az adott évben a pályázat segítségével beszerzésre kerülő tüzelőanyag felhasználásával az e rendelet szerint meghatározott feltételek szerint.
2. §
(1)[footnoteRef:1] Szociális tűzifa vagy szén tüzelőanyag biztosítható azon rászoruló családok számára, melyek lakóhelyük fűtését részben- vagy egészben tűzifával vagy szénnel tudják megoldani, valamint a gázszolgáltatásból kikapcsolt lakóházban élő családok számára, amennyiben a családban az egy főre jutó jövedelem a kérelemhez csatolt jövedelemigazolások alapján nem éri el a minimálbér kedvezmények nélkül számított mindenkori legkisebb nettó összegének 100 százalékát, egyedül élő 65 év feletti nyugdíjas vagy kiskorú gyermeket nevelő kérelmező esetében 120 százalékát és a család nem rendelkezik az önkormányzat szociális és gyermekvédelmi ellátásokról szóló önkormányzati rendelete szerint meghatározott vagyonnal. [1: 	A 2. § (1) bekezdése a Balatonvilágos Község Önkormányzata Képviselő-testületének 9/2021. (XI. 3.) önkormányzati rendelete 1. §-ával megállapított szöveg. A 2. § (1) bekezdése a Balatonvilágos Község Önkormányzata Képviselő-testületének 17/2023. (X. 16.) önkormányzati rendelete 1. §-ával megállapított szöveg. A 2. § (1) bekezdése a Balatonvilágos Község Önkormányzata Képviselő-testületének 14/2026. (IX. 24.) önkormányzati rendelete 1. §-ával megállapított szöveg.] 

(2)[footnoteRef:2] Szociális tűzifa vagy szén tüzelőanyag iránt benyújtott kérelmek rangsorolása során előnyben részesíti az önkormányzat első sorban [2: 	A 2. § (2) bekezdése a Balatonvilágos Község Önkormányzata Képviselő-testületének 14/2026. (IX. 24.) önkormányzati rendelete 1. §-ával megállapított szöveg.] 

a)	aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosultakat;
b)	a halmozottan hátrányos helyzetű gyermeket nevelő családokat;
c)	a rendszeres gyermekvédelmi kedvezményben részesülőket;
d)	az egyszülős háztartásokat;
e)	azokat a családokat, amelyikben rokkantsági ellátásban részesülő él;
f)	a 65 év feletti, egyedül élő nyugdíjasokat, akiknek a nyugdíja nem éri el a 150.000 Ft-ot;
g)	a 3 vagy több gyermeket nevelő családokat.
(3)[footnoteRef:3] Szociális tűzifa vagy szén tüzelőanyag iránt benyújtott kérelmek rangsorolása során előnyben részesíti az önkormányzat másod sorban [3: 	A 2. § (3) bekezdése a Balatonvilágos Község Önkormányzata Képviselő-testületének 14/2026. (IX. 24.) önkormányzati rendelete 1. §-ával megállapított szöveg.] 

a)	az ápolási díjban részesülő családokat;
b)	a hátrányos helyzetű gyermeket nevelő családokat;
c)	az ápolási, közgyógy-ellátási célú, rendkívüli települési támogatásban részesülőket;
d)	egyedül élő 65 év felettieket;
e)	azt a kérelmezőt, családot, ahol fogyatékkal élő vagy tartós beteg ellátásáról gondoskodnak vagy krónikus betegségben szenvedő él.
(4) A rangsorolás pontrendszerét és az igazolás módját a rendelet 1. melléklete, a jövedelemigazolás módját az önkormányzat szociális és gyermekvédelmi ellátásokról szóló önkormányzati rendelete tartalmazza. Minden, a rendeletben foglalt alapfeltételeknek jövedelmi- és vagyoni vizsgálat alapján megfelelő kérelem 1 ponttal rendelkezik, melyhez az előnyszempontok szerinti pontok hozzáadódnak. A megállapítható tűzifa mennyisége az igénylő háztartás részére a számított pontok alapján a rendelkezésre álló összes tűzifa mennyiségétől függően: 4 pont fölött legalább 4, legfeljebb 5 m3, 2-3 pont legalább 3, legfeljebb 5 m3, 1 pont esetén: legfeljebb 3 m3. Amennyiben a rendelkezésre álló tűzifa mennyisége lehetővé teszi, a képviselő-testület dönthet a kérelmezők részére a maximálisan adható mennyiség biztosításáról.
(5) A szociális tűzifa vagy szén tüzelőanyag biztosítása iránt benyújtott kérelemnek mellékleteként be kell nyújtani a (2)–(3) bekezdésében foglalt feltételek fennállására vonatkozó igazolásokat és nyilatkozatokat. A kérelem benyújtására kizárólag e rendelet 2. mellékletének használatával van lehetőség.
(6) A tűzifa vagy szén tüzelőanyag kiszállításáról az önkormányzat a támogatás megállapítását követő hét napon belül gondoskodik. Az átvételt a jogosult aláírásával, átvételi elismervényen köteles igazolni.
(7) Háztartásonként csak egy személy igényelhet támogatást, támogatásként legfeljebb 5 m3 tűzifa vagy 10 q szén adható. Az önkormányzat a szociális célú tűzifában vagy szénben részesülőtől ellenszolgáltatást nem kér.
3. §
(1) E rendelet 2018. december 1. napján lép hatályba.
(2) A rendeletben foglaltakat első ízben a 2018/2019 fűtési szezonban 2018. október 1. napját követően benyújtott kérelmek elbírálása során kell alkalmazni.
(3) A rendelet hatályba lépésével egyidejűleg hatályát veszti Balatonvilágos Község Önkormányzat Képviselő-testületének 20/2014. (XII.8.) önkormányzati rendelete a szociális célú tüzelőanyag biztosításáról.


		Takács Károly 				Dr. Boda Zsuzsanna
		  polgármester						jegyző
 
1. melléklet[footnoteRef:4] [4: 	Az 1. melléklet a Balatonvilágos Község Önkormányzata Képviselő-testületének 14/2026. (IX. 24.) önkormányzati rendelete 2. §-ával megállapított szöveg.] 

(A melléklet szövegét a(z) 1 melléklet a 14_2026 önkormányzati rendelethez.pdf elnevezésű fájl tartalmazza.)

2. melléklet[footnoteRef:5] [5: 	A 2. melléklet a Balatonvilágos Község Önkormányzata Képviselő-testületének 14/2026. (IX. 24.) önkormányzati rendelete 3. §-ával megállapított szöveg.] 

(A melléklet szövegét a(z) 2 melléklet a 14_2026 önkormányzati rendelethez.pdf elnevezésű fájl tartalmazza.)

